Departman Gracias a Dios
<s>Departman Gracias a Dios (španjolski: Departamento de Gracias a Dios doslovno prevedeno - Hvala bogu) je površinom drugi po veličini od 18 Departmana Hondurasa koji se prostire na krajnjem sjeveroistoku zemlje.</s>

<s>U njemu živi 100,304 stanovnika (2018.) na površini od 16,997 km² (što iznosi 5.901 stan / km²).</s>

<s>Geografske karakteristike</s>

<s>Sa sjevera graniči sa Karipskim morem, sa juga sa Republikom Nikaragvom, sa istoka sa Karipskim morem i Republikom Nikaragvom i sa zapada sa departmanima; Olancho i Colón.</s>

<s>Administrativno je podijeljen na 6 općina, 67 sela i 250 zaseoka (farmi).</s>

<s>Administrativni centar departmana je Puerto Lempira, čije ime potječe od Miskita, jedne od najvećih autohtonih etničkih grupa Hondurasa koji žive u tom dijelu zemlje.</s>

<s>Departman Gracias a Dios je poznat i kao La Mosquitia, to je planinski kraj obrastao džunglom, brojnih tropskih ekosistema.</s><s>Duž obale nižu se lagune koraljni grebeni, mangrove šume , netaknute plaže i riječna ušća sa velikom raznolikošću flore i fane.</s>

<s>Honduraška Mosquitia, pored tog što je važna zbog svojih prirodnih bogatstava, bogata je i historijom jer je dom 4 od 9 autohtonih etničkih grupa Hondurasa; Miskita, Tawahka, Miskita i Garifuna koji još uvijek njeguju svoje običaje i tradiciju.</s>

<s>Historija</s>

<s>Departman Gracias a Dios je osnovan 26. maj 1869. pod imenom "La Mosquitia", ali je ukinut 1881., kad je osnovan Departman Colón u koji je uklopljen.</s><s>Ponovno je oformljen 21. februara 1957. kao posljednji od 18 departmana, ovaj put pod novim imenom Departman Gracias a Dios, i to iz stateških razloga, jer je u to vrijeme zemljom vladala vojna hunta, koja je zaratila sa Nikaragvom.</s>

<s>Još od vremena kolonijalne ekspanzije pa i dugo nakon tog La Mosquitia je bila pod britanskom vladavinom.</s><s>Britanija je tek 1861. predala taj teritorij Hondurasu.</s>

<s>Privreda</s>

<s>Privreda departmana bazira se na poljoprivredi, od poljoprivrednih kultura najviše se uzgaja; ananas, riža, manioka i grah.</s>

<s>Pored tog za ekonomiju je sve važniji ekološki turizam koji je uglavnom koncentriran oko Rezervata biosfere Río Plátano, koji je UNESCO - 1980. uvrstio na Listu mjesta svjetske baštine u Americi.</s>

<s>Izvori</s>

<s>Vanjske veze</s>

<s>Departamento de Gracias a Dios</s>

<s>Gracias a Dios</s>

